als_Latn dik_Latn sag_Latn
Partia Socialiste vijon të sqarojë me bazën marrëveshjen që bëri disa ditë më parë me Partinë Demokratike. Ish zv/kryeministri Niko Peleshi nga Maliqi i Korçës dhe numri 2 i grupit parlamentar Taulant Balla nga Partia Socialiste deklaruan se marrëveshja ishte e domosdoshme për të vazhduar me zbatimin e vetingut.
Niko Peleshi: “Ne pushtetin e përdorim për të bërë punë, ndërsa ata të tjerët çdo punë e bënin për të marrë dhe për të mbajtur pushtetin”
Taulant Balla: “Nga ajo marrëveshje nuk ka përfituar Luli dhe Saliu. Ka përfituar gjithë populli shqiptar dhe sigurisht fitues jemi edhe ne Partia Socialiste e Shqipërisë, që e bëmë reformën në drejtësi si gurin e themelit të ngritjes së Shqipërisë që duam. Se Shqipëria që duam të dashur miq, është një Shqipëri ku ka më shumë drejtësi dhe ku drejtësia nuk blihet me para.”
Socialistët e konsiderojnë vetingun një betejë të fituar ndërsa një ditë më parë kryeministri Rama paralajmëroi Partinë Demokratike se do të prishte marrëveshjen nëse nuk do të vijohej me zbatimin e vetingut.
/oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn ind_Latn als_Latn